
EUROOPA PARLAMENDI SEADUSANDLIKU RESOLUTSIOONI PROJEKT
ettepaneku kohta võtta vastu nõukogu otsus ühelt poolt Euroopa Liidu ja teiselt poolt Armeenia Vabariigi vahelise Euroopa Liidu Kriminaalõigusalase Koostöö Ameti (Eurojust) ja Armeenia Vabariigis kriminaalasjades tehtava õigusalase koostöö eest vastutavate pädevate asutuste vahelist koostööd käsitleva lepingu liidu nimel sõlmimise kohta
(COM(2023)0705 – C9‑xxxx/2023 – 2023/0400(NLE))
(Nõusolek)
Euroopa Parlament,
–	võttes arvesse ettepanekut võtta vastu nõukogu otsus (COM(2023)0705),
–	võttes arvesse ühelt poolt Euroopa Liidu ja teiselt poolt Armeenia Vabariigi vahelist lepingu kavandit, mis käsitleb Euroopa Liidu Kriminaalõigusalase Koostöö Ameti (Eurojust) ja Armeenia Vabariigis kriminaalasjades tehtava õigusalase koostöö eest vastutavate pädevate asutuste vahelist koostööd (xxxx/2023),
–	võttes arvesse taotlust nõusoleku saamiseks, mille nõukogu esitas vastavalt Euroopa Liidu toimimise lepingu artikli 16 lõikele 2, artiklile 85 koostoimes artikli 218 lõike 6 teise lõigu punktidega a ja v ning artikli 218 lõikega 7 (C9‑xxxx/2023),
–	võttes arvesse kodukorra artikli 105 lõikeid 1 ja 4 ning artikli 114 lõiget 7,
–	võttes arvesse kodanikuvabaduste, justiits- ja siseasjade komisjoni soovitust (A9‑0000/2024),
1.	annab nõusoleku lepingu sõlmimiseks;
2.	teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Armeenia Vabariigi valitsusele ja parlamendile.




<PathFdR>PR\1295974ET.docx</PathFdR>		PE<NoPE>758.068</NoPE><Version>v01-00</Version>
ET	Ühinenud mitmekesisuses	ET
PE<NoPE>758.068</NoPE><Version>v01-00</Version>	6/6	<PathFdR>PR\1295974ET.docx</PathFdR>
ET
<PathFdR>PR\1295974ET.docx</PathFdR>	6/6	PE<NoPE>758.068</NoPE><Version>v01-00</Version>
		ET
[bookmark: _Toc159223658]SELETUSKIRI
Euroopa Liidu ja Armeenia Vabariigi vaheline leping on esimene Euroopa Liidu Kriminaalõigusalase Koostöö Ameti (Eurojust) ja kolmanda riigi pädevate asutuste vahelist koostööd käsitlev rahvusvaheline leping, mis sõlmitakse pärast 12. detsembril 2019. aastal jõustunud Eurojusti määrust. Selleks et rahvusvaheline õigusalane koostöö oleks tulemuslik, on väga oluline sõlmida koostöölepinguid kolmandate riikidega. 
Eelnimetatud lepinguga tihendatakse koostööd nende Armeenia ametiasutustega, kes on seotud raskete kuritegude uurimise ja nende eest vastutusele võtmisega. 
Selline koostöö on võimalik vaid siis, kui lepinguga kehtestatakse ranged kaitsemeetmed seoses isikuandmete kaitse, eraelu puutumatuse ja põhiõigustega. 
Selle lepingu puhul on selge, et kõik tingimused on täidetud ja kehtestatud on vajalikud kaitsemeetmed. Lepingu järgimist jälgitakse pidevalt ka pärast selle jõustumist ja selle võimalik rikkumine võib koostöö peatada. Meil on hea meel näha, et Euroopa Liit ja Armeenia Vabariik on astunud selle olulise sammu omavahelise koostöö edendamiseks.

